**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-139 „DĖL ROKIŠKIO RAJONO SAVIVALDYBĖS KONTROLIUOJAMŲ ĮMONIŲ VADOVŲ BEI KOLEGIALIŲ ORGANŲ ATRANKOS IR DARBO UŽMOKESČIO NUSTATYMO TVARKOS APRAŠO PATVIRTINIMO“ PAKEITIMO**

2022 m. gruodžio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2022 m. rugpjūčio 3 d. nutarimu Nr. 794 „Dėl Lietuvos Respublikos Vyriausybės 2015 m. spalio 14 d. nutarimo Nr. 1092 „Dėl valstybės įmonių ir savivaldybės įmonių valdybų narių atlygio skyrimo tvarkos aprašo patvirtinimo ir valdybos narių civilinės atsakomybės draudimo“ pakeitimo“, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2019 m. gegužės 31 d. sprendimu Nr. TS-139 „Dėl Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašo patvirtinimo“ patvirtintą Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašą:
   1. Papildyti 2 punktą ir išdėstyti jį taip:

„2. Akcijų valdytojas – Savivaldybės administracijos direktorius, įgyvendinantis savivaldybės turtines ir neturtines teises akcinėse ir uždarosiose akcinėse bendrovėse. Jeigu Bendrovėje valdyba nesudaroma, šiame Apraše nurodytas valdybos funkcijas atlieka Akcijų valdytojas“;

* 1. Papildyti 8 punktą ir išdėstyti jį taip:

„8. Kandidatai į Bendrovės visuotinio akcininkų susirinkimo renkamą kolegialų organą atrenkami vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos Vyriausybėsnustatyta tvarka“;

* 1. Pakeisti 34 punktą ir išdėstyti jį taip:

„34. Bendrovės kolegialaus organo nario atlygio mokėjimo sąlygos nustatomos tarp Bendrovės ir kolegialaus organo nario sudaromoje Bendrovės kolegialaus organo nario veiklos sutartyje (toliau – sutartis), pagal Akcijų valdytojo patvirtintą pavyzdinę formą. Be kitų sąlygų, sutartyje nurodomas kolegialaus organo nariui mokamas fiksuotas mėnesinio atlygio dydis eurais neatskaičius mokesčių. Sutartyje nustatyta tvarka Bendrovė gali kompensuoti kolegialaus organo nariui pagrįstas išlaidas, patirtas vykdant kolegialaus organo nario veiklą Bendrovėje (toliau – pagrįstos išlaidos). Bendrovės kolegialaus organo nariui atlygis ir kompensacija už pagrįstas išlaidas už praėjusį mėnesį ne vėliau nei per 10 kalendorinių dienų nuo to mėnesio pabaigos pervedami į sutartyje kolegialaus organo nario nurodytą banko sąskaitą. Sutarčiai nustojus galioti, atlygis kolegialaus organo nariui turi būti išmokamas iki sutarties nutraukimo dienos, o kompensacija už pagrįstas išlaidas – per 30 kalendorinių dienų nuo sutarties nutraukimo dienos“;

* 1. Pakeisti 35 punktą ir išdėstyti jį taip:

„35. Akcijų valdytojas inicijuoja klausimo dėl kolegialaus organo narių atlygio už jų veiklą kolegialiame organe mokėjimo ir dydžio nustatymo svarstymą Bendrovės visuotiniame akcininkų susirinkime“;

* 1. Pakeisti 36 punktą ir išdėstyti jį taip:

„36. Akcijų valdytojas užtikrina, kad mėnesinio atlygio už Bendrovės kolegialaus organo nario veiklą dydis būtų:

36.1. kolegialaus organo nepriklausomo nario ir kolegialaus organo nario, kuris yra kitas atranką inicijuojančio subjekto pasirinktas asmuo, – ne mažesnis kaip 1/4 Bendrovės vadovo vidutinio mėnesinio darbo užmokesčio ir ne didesnis kaip Bendrovės vadovo vidutinis mėnesinis darbo užmokestis;

36.2. valstybės tarnautojo, einančio Bendrovės kolegialaus organo nario pareigas, – ne mažesnis kaip 1/8 ir ne didesnis kaip 1/4 Bendrovės vadovo vidutinio mėnesinio darbo užmokesčio“;

1.6. Pakeisti 37 punktą ir išdėstyti jį taip:

„37. Rekomenduojama, kad Bendrovės kolegialaus organo pirmininko atlygis būtų ne mažesnis kaip 1/3 Bendrovės vadovo vidutinio mėnesinio darbo užmokesčio“;

* 1. Papildyti 49 punktu ir išdėstyti jį taip:

„49. Kolegialaus organo narių veiklos sutarčių, apskaičiuojamo atlygio dydžio ir atlygio mokėjimo kontrolę užtikrina Bendrovės vadovas“.

1. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

# **DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-139 „DĖL ROKIŠKIO RAJONO SAVIVALDYBĖS KONTROLIUOJAMŲ ĮMONIŲ VADOVŲ BEI KOLEGIALIŲ ORGANŲ ATRANKOS IR DARBO UŽMOKESČIO NUSTATYMO TVARKOS APRAŠO PATVIRTINIMO“ PAKEITIMO**

**Sprendimo projekto tikslai ir uždaviniai.**

Pakeisti Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašą, numatant atlygį savivaldybės valdomų bendrovių kolegialių organų nariams.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos Vyriausybės 2022 m. rugpjūčio 3 d. nutarimo Nr. 796 „Dėl Lietuvos Respublikos Vyriausybės 2007 m. birželio 6 d. nutarimo Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“ pakeitimo, Lietuvos Respublikos Vyriausybės 2015 m. spalio 14 d. nutarimo Nr. 1092 „Dėl Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašo patvirtinimo ir valstybės valdomų įmonių ir savivaldybių valdomų įmonių kolegialių organų narių civilinės atsakomybės draudimo“.

**Sprendimo projekto esmė.**

Lietuvos Respublikos Vyriausybės 2022 m. rugpjūčio 3 d. nutarimo Nr. 796 „Dėl Lietuvos Respublikos Vyriausybės 2007 m. birželio 6 d. nutarimo Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“ pakeitimo“ 1 punktu LRV nutarimas Nr. 567 papildytas 2.5 papunkčiu, kuriame numatyta, kad nustatant ir mokant atlygį SVĮ kolegialių organų nariams, turi būti vadovaujamasi Lietuvos Respublikos Vyriausybės 2015 m. spalio 14 d. nutarimo Nr. 1092 „Dėl Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašo patvirtinimo ir valstybės valdomų įmonių ir savivaldybių valdomų įmonių kolegialių organų narių civilinės atsakomybės draudimo“ (toliau – LRV nutarimas Nr. 1092) ir juo patvirtinto Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašo (toliau – Atlygio kolegialiems organų nariams mokėjimo tvarkos aprašas) nuostatomis.

Vadovaujantis Atlygio kolegialiems organų nariams mokėjimo tvarkos aprašo nuostatomis, savivaldybės valdomų bendrovių kolegialių organų nariams (nepriklausomiems nariams ir valstybės tarnautojams) iš bendrovės lėšų turi būti mokamas atlygis už darbą kolegialiame organe. Pažymėtina, kad Atlygio kolegialiems organų nariams mokėjimo tvarkos apraše yra nustatyti minimalus mėnesinio atlygio už savivaldybės valdomos bendrovės kolegialaus organo nario veiklą dydžiai, kurie yra perkelti į keičiamą Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašą.

Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašo 37 punkte buvo numatyta, kad Kolegialių organų nariams, kurie yra savivaldybės administracijos valstybės tarnautojai, administracijos direktoriaus nustatyta tvarka gali būti mokamos išmokos. Tačiau pakeistame LR Valstybės tarnybos įstatyme numatyta, kad valstybės tarnautojai turi teisę gauti įstatymų nustatytą darbo užmokestį, taip pat gauti įstatymų ir kitų teisės aktų pagrindu nustatytą atlyginimą „už veiklą einant valstybės ar savivaldybės valdomos įmonės ar jos dukterinės bendrovės kolegialaus organo nario pareigas. Už šiame papunktyje nurodytą veiklą atlyginama valstybės ar savivaldybės valdomos įmonės ar jos dukterinės bendrovės lėšomis Vyriausybės nustatyta tvarka“, todėl valstybės tarnautojams paskirtiems eiti kolegialių organų narių pareigas bus mokamas užmokestis, pagal Bendrovės kolegialaus organo nario veiklos sutartį, kaip ir nepriklausomiems kolegialių organų nariams.

Šiuo metu galiojančiame Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos apraše (34 p.) numatyta, kad Akcijų valdytojas inicijuoja visų savivaldybės kontroliuojamų bendrovių eiliniuose visuotiniuose akcininkų susirinkimuose klausimo dėl atlygio – metinių išmokų (tantjemų) kolegialių organų nariams mokėjimo svarstymą, vadovaujantis LR Akcinių bendrovių įstatymu, metinėms išmokoms (tantjemoms) valdybos ir stebėtojų tarybos nariams skiriama ataskaitinių finansinių metų pelno dalis negali būti didesnė kaip 1/3 pelno dalies, skirtos dividendams išmokėti, numatant mėnesinio atlygio mokėjimą kolegialių organų nariams. Siūloma nebetaikyti prievolės akcijų valdytojui kiekviename visuotiniame akcininkų susirinkime inicijuoti klausimą dėl metinių išmokų (tantjemų) kolegialių organų nariams mokėjimo svarstymo.

Rokiškio rajono savivaldybės kontroliuojamų įmonių vadovų bei kolegialių organų atrankos ir darbo užmokesčio nustatymo tvarkos aprašą siūlome papildyti 49 punktu, numatant, kad kolegialaus organo narių veiklos sutarčių, apskaičiuojamo atlygio dydžio ir atlygio mokėjimo kontrolę užtiktų savivaldybės valdomos bendrovės vadovas.

**Laukiami rezultatai.** Laikomasi teisės aktų nuostatų. Reglamentuotas atlygio mokėjimas savivaldybės valdomų bendrovių kolegialių organų nariams.

**Finansavimo šaltiniai ir lėšų poreikis**.

Savivaldybės valdomų bendrovių lėšos atlygiui kolegialių organų nariams mokėti.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė